Békásmegyeri Veres Péter Gimnázium

A Békásmegyeri Veres Péter Gimnázium négy- és nyolcosztályos gimnázium Békásmegyeren, Budapest III. kerületében. Kimagasló tanulmányi és versenyeredményeiről ismert országszerte. Alapítása A gimnáziumot 1986. szeptember elsején alapították; ez volt Békásmegyer első középfokú iskolája. Az épületet Lisztes Gábor tervezte és az Integrál vállalat kivitelezte. Békásmegyeren nagy szükség volt egy gimnáziumra, hogy az 1971 és 1983 között felépült harmincezer lakosú lakótelepen lakó gyerekek a középiskola elvégzése után helyben is tudják folytatni a tanulást. Kezdetben csak négy évfolyamos rendszerrel, évfolyamonként négy osztállyal indult az iskola. 1991-től az iskola megkapta az engedélyt a nyolc évfolyamos rendszer kialakítására, ahol két osztály indul ötödik osztálytól, majd kilencediktől még egy osztály csatlakozik. Az átalakítás értelme és célja az iskola oktató-nevelő munkájának javítása volt, mert a nyolcévfolyamos rendszer előnyösebb, bár felelősségteljesebb lehetőségeket kínál. Igazgatók Tiszavölgyi István (1986-1998) Rácz Mihályné (1998-2003) Papp György (2003-2018) Székely György (2018-2024) Rakovszky Andorás (2024-) Az iskola névadója Az iskola névadója Veres Péter író, politikus (1897-1970). Oktatás A Békásmegyeri Veres Péter Gimnáziumban évente két, 30-32 fős osztály indul a nyolcosztályos képzésben, míg a négyosztályos képzés esetén egy 30 fős osztály kezdi el a tanulmányait. Nyolcosztályos gimnáziumi képzés A Veres Péter Gimnázium nyolc évfolyamos gimnáziumi képzése olyan színvonalas oktatási lehetőséget biztosít a diákok számára, amely ötvözi a tudományos alapú tanulmányokat és a művészeti, kreatív képzést. Az iskola két általános tantervű osztályt indít: az „a” osztályban német vagy angol nyelvet választhatnak az első idegen nyelvként, míg a „b” osztályban az angolt tanulják. Az oktatás során kiemelt szerepet kapnak a művészeti tantárgyak, így a diákok szolfézst, furulyát és latin nyelvet is tanulnak, miközben a művészetek (ének-zene, néptánc) területén is széleskörű lehetőségeket biztosítanak. A képzés során nagy hangsúlyt fektetnek a tantárgyak differenciált oktatására, így a diákok különböző tantárgyakat bontott csoportokban tanulnak, például az idegen nyelvek, digitális kultúra, technika-életvitel, furulya, matematika, valamint a természettudományos tantárgyak (biológia, kémia, fizika) esetében. Az órák heti lebontásában a mindennapos testnevelés mellett különleges tantárgyak is szerepelnek, például két évfolyamon keresztül a szolfézs és a furulya, valamint két évig latin nyelv és kultúrtörténet. Az intézmény minden évben felvételt hirdet a negyedik osztályosok számára. A felvételi eljárás szigorú követelményekkel rendelkezik. A jelentkezés a gimnázium számára benyújtott jelentkezési lappal történik, és az írásbeli felvételi vizsga magyar és matematika tantárgyakból zajlik. Az írásbeli vizsga után a legjobb eredményeket elért tanulók szóbeli vizsgán vehetnek részt. A felvételi eredmények a központi írásbeli vizsga eredményein, a hozott pontszámokon, valamint a szóbeli vizsga alapján kerülnek meghatározásra. Négyosztályos gimnáziumi képzés A Veres Péter Gimnázium négy évfolyamos, általános tantervű gimnáziumi képzése széleskörű tudományos és művészeti lehetőségeket kínál, hogy a diákok átfogó, alapos tudást szerezhessenek. Az iskola célja, hogy a diákokat felkészítse a jövő kihívásaira és az érettségi utáni továbbtanulásra, miközben a tudományos, művészeti és sport területeken is kibontakozhatnak. A gimnázium kiemelt figyelmet fordít a személyre szabott oktatásra: az idegen nyelvek, matematika, digitális kultúra, valamint a 10. évfolyamon a természettudományos tantárgyak (biológia, kémia, fizika) bontott csoportos órákban kerülnek oktatásra. Emellett emelt szintű érettségi felkészítést kínálnak több tantárgyban, így biztosítva a magas szintű tudást. A 9.C osztályban az első idegen nyelvként angolt vagy németet oktatnak, míg a második idegen nyelvként választható francia, olasz, spanyol, német, angol valamint igény szerint orosz is. A tantárgyi struktúra lehetőséget biztosít a különböző tantárgyak mélyebb megértésére, és a 10. évfolyamon a természettudományos tantárgyak (biológia), kémia, fizika) oktatásában is bontott csoportos formában zajlik az oktatás. A diákok matematikát és digitális kultúrát is kisebb csoportokban tanulhatnak, ami lehetővé teszi, hogy mindenki kellő figyelmet és segítséget kaphasson. Az iskola négyosztályos képzésre minden évben egy osztályt indít, a 9.C osztályt. A felvételi eljárás során a tanulók teljesítménye a magyar és matematika tantárgyakból központi írásbeli vizsga alapján kerül értékelésre. Az írásbeli vizsga során a diákok a magyar és matematika tantárgyakból mért pontszámok figyelembevételével kerülnek rangsorolásra. A felvételi pontszámot a nyolcadik osztály félévi tanulmányi eredményei is befolyásolják, melyek alapján a tanulók hozott pontokat is szerezhetnek. A végső sorrend meghatározása a beérkezett pontszámok alapján történik, figyelembe véve a tanulók lakóhelyét és esetleges hátrányos helyzetét is. A felvételi döntés az iskola igazgatója által kerül meghozatalra, és az iskola honlapján nyilvánosságra hozzák a felvételi jegyzéket. Érettségire való felkészülés Az iskolában az érettségire való felkészülés már a korábbi években elkezdődik, a 6., 8., 9., 10. és 11. osztályban vizsgázniuk kell a tanulóknak. Ezek a vizsgák matematikából, magyarból, angolból, történelemből, földrajzból és kémiából zajlanak, és a középszintű érettségi vizsga százalékos értékelésének megfelelően osztályozzák őket. Fakultációk Az iskolában fakultációs órák segítik a diákokat az emelt szintű érettségire való felkészülésben. A 10. osztály végén választható tantárgyak lehetőséget adnak a diákok számára, hogy azt tanulják, amit szeretnének és ami őket érdekli. A fakultációk célja a tudás elmélyítése, a vizsgákra való felkészülés és a jövőbeli tanulmányi irányok megerősítése. Az iskola az idegen nyelv emelt szintű érettségire felkészítést is szakköri kereteken belül biztosítja. Fakultációs lehetőségek: matematika kémia fizika digitális kultúra magyar nyelv és irodalom történelem földrajz vizuális kultúra testnevelés Szakkörök Az iskola szakkörei a 7. osztálytól választhatók. A diákok számára a tudásuk és az érdeklődési körük bővítését biztosítják. Nemcsak a tantárgyi tudás mélyítését szolgálják, hanem egy remek közösség kialakításában is segítenek, ahol a diákok hasonló érdeklődésű társaikkal dolgoznak együtt. Az iskola a hagyományos tantárgyi szakkörök mellett olyan különlegesebb plusz órákat is kínál, mint például az énekkar, a nyelvészet, a csillagászat, a latin, a színjátszó és a mitológia szakkör. angol biológia csillagászat digitális kultúra énekkar fizika kémia latin magyar matematika mitológia német nyelvészet történelem színjátszó Művészeti és gyakorlati oktatás A Veres Péter Gimnázium alapítása óta fontos szerepe van a művészeti oktatásnak, a néptánc hagyományok ápolásának. E program keretében évente négyszáz diák ismerkedik meg a nemzeti kultúra részét képező Kárpát-medence népeinek zenei- és táncanyagával. A nyolcosztályos képzésben az 5-6. évfolyamnak heti két órában kötelező a néptánc tanulása. A 7-8. évfolyam heti egy órában kötelezően választható tárgyként tanulhatja tovább a néptáncot, de a hangszerek (citera, réz- és fafúvósok) és az énekkar mellett is dönthet. A 9-12. évfolyamos diákok szakköri keretek között folytathatják a művészeti szakköröket. A négy évfolyamos képzésben a 9.C osztálynak egy évig kötelező a néptánc heti egy órában, utána lehetőség van csatlakozni a 10-12. évfolyam szakköreibe, amit az iskola biztosít. 1994 és 1996 között évente majd 1997-től kezdve kétévente kerülnek megrendezésre az iskolai néptánc gálák, amelyen a VPG összes táncosa és a SZKE,a gimnázium egykori diákjai ( Széll Kulturális Egyesület) lépnek fel. A produkciókat a Téka Együttes kíséri. Az iskola első igazgatója, Tiszavölgyi István nagy hangsúlyt fektetett a zenei tevékenységekre is. A nyolcosztályos képzésben az 5-6. osztályos tanulóknak kötelező részt venniük hetente egy szolfézs és kettő furulya órán. Az iskola célja, hogy a diákok minél széleskörűbb látásmódra tegyenek szert és betekinthessenek a hangszerek világába is. A zene kulcsfontosságú szerepet játszik az iskola életében. Minden évben megrendezésre kerül a zenei verseny, ahol több száz diák mutatja meg a tudását. 2008 óta hagyományként decemberben minden nap 24-éig fellépnek az iskola hangszereken tanuló diákjai és az énekkar tagjai, illetve a különféle nyelveket tanuló diákok idegen nyelven énekelnek főként karácsonyi dallamokat ebben az időszakban. 2014 óta a legtehetségesebb tanulók az újévi koncerten mutatkoznak be. Kétévente megrendezésre kerül a két felvonásos zenei gála, ahol a hangszereken tanuló diákok és az énekkar tagjai lépnek fel. A technikaóra sokoldalú tevékenységeket kínál a diákok számára, amelyek a kézügyesség, a kreativitás és a problémamegoldó képességek fejlesztésére összpontosítanak. Az agyagozás lehetőséget ad a tanulóknak, hogy megismerkedjenek az agyagformázás különböző technikáival, miközben fejlesztik a finommotorikai készségeiket, és elsajátítják az anyagokkal való precíz munkát. A szövés és más fonaltechnikák lehetőséget adnak arra, hogy a tanulók megismerkedjenek a textilmunkák alapjaival, miközben türelmet, figyelmet és aprólékos munkát igénylő feladatokat végeznek. A különböző fonaltechnikák, mint a szövés vagy körmöcskézés lehetőséget biztosítanak az esztétikus alkotások létrehozására. A barkácsolás révén a diákok gyakorlati tapasztalatokat szereznek a mérés, tervezés és szerelés terén. A fa- és fémmunkák, valamint az építési és összeszerelési feladatok során nemcsak a kreativitásukat fejleszthetik, hanem megtanulják az eszközök biztonságos használatát és a munkafolyamatok pontos megtervezését. A főzés nemcsak gasztronómiai ismereteket ad át, hanem a diákok számára lehetőséget biztosít arra, hogy megismerkedjenek az alapvető higiéniai szabályokkal, az ételkészítés folyamatával és az időgazdálkodás fontosságával. A technikaóra egyik fontos célja a digitális készségek fejlesztése is, amely a médiatartalom-szerkesztés során valósul meg. A tanulók megismerkednek a képszerkesztés, videószerkesztés és egyéb multimédiás technológiák alapjaival, amely segíti őket abban, hogy kreatív módon alkalmazzák a digitális eszközöket és programokat. Ez a tudás nemcsak a személyes kreativitás kifejezésére szolgál, hanem a jövőben a munka világában is értékes készséget jelenthet. Technika óra az ötödik és a hatodik évfolyam tantervében szerepel, majd hetedik osztályban kötelezően választani kell a főzés, a barkácsolás és a médiatartalom-szerkesztés közül. Idegen nyelvi oktatás Az iskolában az 5. évfolyamon három angol nyelvet tanuló csoport (mindegyik 16 fő) és egy német nyelvet tanuló csoport (szintén 16 fő) indul évente. A négy évfolyamos képzésben (C osztályok) a diákok első idegen nyelvként választhatják a németet vagy az angolt. A 9.C osztályban a jelentkezők számától függően az első idegen nyelvet három csoportra bontva tanítják. Az első idegen nyelvből a tanulók többsége tesz C1-es vizsgát. Második idegen nyelv 9. osztálytól kezdve kötelezően kell tanulniuk a diákoknak négy éven keresztül. Az oktatás heti három, később hat órában történik, ami lehetőséget biztosít arra, hogy a tanulók sikeresek B2-es nyelvvizsgát tegyenek. Az iskola kiemelt figyelmet fordít a nyelvi készségek fejlesztésére, ezért minden évben megrendezésre kerülő idegen nyelvi vers- és prózamondó verseny is, ahol a lehetőségek kapnak arra, hogy megmutassák tudásukat. E verseny nemcsak szórakoztató, hanem motiválják a tanulókat a nyelvtanulásra, valamint a helyes kiejtést is gyakorolhatják. Második idegen nyelvek: orosz francia angol német olasz spanyol latin és japán (szakkör keretein belül, nem helyettesíti a második idegen nyelvet) Hit- és erkölcstan A nyolc évfolyamos képzéshez hozzátartozik a heti egy hit- és erkölcstan óra az ötödiktől a nyolcadik évfolyamig. Tanév elején a tanuló kiválaszthatja tetszőlegesen, hogy milyen fajtájú hit- vagy erkölcstanórát szeretne tanulni. római katolikus református etika/erkölcstan buddhista Megközelítése A gimnázium könnyen megközelíthető mind tömegközlekedéssel, mind személygépjárművel. Az intézmény a III. kerület központi részén, Békásmegyeren helyezkedik el, így több közlekedési útvonalon is elérhető. HÉV (Helyiérdekű Vasút) A gimnázium közvetlen közelében található a H5-ös (Szentendre-Batthyány-tér) HÉV Békásmegyer megállója. Innen a Csobánka tér gyalogosan nagyjából 5 perces sétával elérhető. A HÉV járatok Budapest belvárosa (Batthyány tér) és a Szentendrei térség között közlekednek, így biztosítva a gyors és kényelmes eljutást az iskolába. Autóbuszjáratok A gimnázium közvetlen környezetében számos BKK autóbuszjárat közlekedik, amelyek az iskolához közel állnak meg. Az alábbi járatokkal érhető el az iskola: 34-es busz 134-es busz 143-as busz 160-as busz 204-es busz 243-as busz 296-os busz 923-as busz 934-es busz 943-as busz 960-as busz Személygépjárművel A gimnázium környékén ingyenes parkolási lehetőség biztosított, azonban a reggeli és délutáni csúcsidőszakban a szabad parkolóhelyek száma korlátozott, így célszerű korábban érkezni. Az iskola környékén azonban sok parkolóhely található. Alternatív megközelítés A gimnázium gyalog is könnyen megközelíthető. A széles járdák és zöldterületek kedvezőek a gyalogosok számára. Kiépített kerékpárutak vezetnek az iskolába, ahol kerékpár- és rollertároló is található. Sport Az egészséges életmód és a rendszeres testmozgás kiemelt szerepet kap az intézmény mindennapjaiban. A sport nem csupán a fizikai erőnlét fejlesztéséhez járul hozzá, hanem fontos szerepet tölt be a mentális frissesség megőrzésében, a kitartás erősítésében és a közösségi szellem kialakításában is. Az iskola célja, hogy minden tanuló számára lehetőséget biztosítson a mozgás örömének felfedezésére, legyen szó versenysportokról, rekreációs tevékenységekről vagy művészi mozgásformákról. Az intézmény széles körű sportolási lehetőségeket kínál, amelyek lehetőséget biztosítanak a diákok számára, hogy képességeiknek és érdeklődésüknek megfelelő mozgásformát válasszanak. A kötelező testnevelés órák mellett különböző sportfoglalkozások és szakkörök segítik a tanulók fizikai fejlődését. Az iskola fontosnak tartja, hogy minden diák számára biztosítsa a rendszeres testmozgás lehetőségét, függetlenül attól, hogy versenyszerűen vagy szabadidős tevékenységként kíván sportolni. Az iskolai sportlehetőségek hozzájárulnak ahhoz, hogy a sport ne csupán kötelező elfoglaltság legyen, hanem valódi élményt és motivációt nyújtson a tanulók számára. Sportolási lehetőségek: Labdarúgás Röplabda Kosárlabda Kondicionálás Frizbi Néptánc Gyógytestnevelés (csak akiknek orvosilag szükséges) A négy évfolyamos képzésben a 9.C osztály tanulóinak egy tanéven keresztül heti egy órában kötelező a néptánc tanulása. A 10-12. évfolyamon ez már nem kötelező, de aki szeretné, csatlakozhat az iskola által szervezett szakkörökhöz. A nyolc évfolyamos rendszerben az ötödik és hatodik évfolyamon minden diáknak részt kell vennie a néptáncórákon, míg a hetedik és nyolcadik évfolyamosok számára ez már választható, akár sportként, akár művészeti szakkörként. Hetedik osztálytól a három testnevelésen kívül két sportórát kell még igazolni. Lehet külső egyesülettől, de iskolai kereteken belül is le lehet igazolni a sportórákat. Akik külső egyesületbe járnak, tanév elején igazolást kell hozniuk az egyesülettől. Iskolai kereteken belül a fent felsorolt sportok közül választhatnak a diákok. Az ötödik és a hatodik évfolyam nem választhatja a kondicionálást és a frizbit, viszont ezt helyettesíti a hetente kettő néptáncórájuk a három testnevelésen kívül. A három testnevelésóra keretei között az ötödikesek úszásra járnak, a hatodikosok pedig cselgáncsot tanulhatnak. Mindez segíti őket abban, hogy különböző sportágakat próbáljanak ki, és így könnyebben eldöntsék, melyik sport áll hozzájuk a legközelebb. Röplabda A röplabda kiemelt szerepet kap a gimnáziumban mivel nemcsak a sport területén hanem a közösségépítés és a diákok személyiségfejlődése szempontjából is fontos. Az iskola testnevelőterme úgy van kialakítva, hogy megfeleljen egy versenyszintű röplabdapálya követelményeinek, így lehetőséget biztosít a diákok számára a rendszeres gyakorlásra és a versenyszintű felkészülésre. Az iskola röplabdacsapata minden évben részt vesz az országos diákolimpián és egyre kiemelkedőbb eredményeket ér el. A diákok az iskolában kezdik el a röplabdát, ami különösen nagy teljesítménynek számít, hiszen sokan itt szerzik meg az alapokat és fejlődnek versenyszintű játékossá. Ezért is különösen figyelemre méltó, hogy a csapat minden évben jól szerepel és sikereket ér el az országos megmérettetéseken. gimnáziumnak nagyon fontos a jó közösség elérése nemcsak az osztályokban, hanem a röplabda órákon is. A csapatszellem építése amelyet a sportversenyeken való részvétel segít elő nemcsak a helyezések elérésére koncentrál hanem a közösen eltöltött időre a megélt élményekre és az egymás iránti támogatásra is. A sport nemcsak a versenyekről szól hanem arról is, hogy a diákok közösen tanulják meg hogyan működjenek együtt, hogyan támogassák egymást a kihívások során. Testvériskolák A gimnáziumnak két testvériskolája van, Németországban. A Merz Schule és a Gymnasium bei St. Michael Schwäbisch Hall. A cserediák programban lehetőség van arra, hogy a diákok új kultúrákat ismerjenek meg, idegen nyelvi szókincsüket gyarapítsák, fejlesszék és egy izgalmas külföldi helyszínt ismerjenek meg. Merz Schule A Merz Schule egy magán, államilag elismert iskola, amely gimnáziummal, bentlakásos iskolával, általános iskolával, napközivel, óvodával és bölcsődével rendelkezik. Stuttgartban, a Geroksruhe nevű területen található, és az első iskolák egyike volt a Német Szövetségi Köztársaságban. Gymnasium bei St. Michael Schwäbisch Hall A St. Michael Gimnázium Schwäbisch Hall egy általános képzést nyújtó gimnázium, amelyet Schwäbisch Hall nagy járási városa tart fenn. Nevét Szent Mihályról kapta, akit a nyugati bejárat előtt álló "Sátánt legyőző" szobor sárkányölőként ábrázol. Rangsorok Híres diákok Sallai Dénes Bálint magyar énekes, rapper, dalszövegíró (2011-2015) Horváth Krisztián magyar rapper, énekes, dalszövegíró, producer (2005-2013) Pusztai Tamás (2002-2010) Gyurta Dániel (2004-2008) Takács Ákos (1998-2006) Donáth Anna (1997-2005) Pintácsi Alexandra magyar énekesnő Szabó Tímea (1990-1994) Janza Kata (1986-1990) Jegyzetek